पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग नगर निगम क्षेत्र में अगर साफ सफाई की समस्या हो तो नगर वासी इस संबंध में फोन करके भी अपनी शिकायत दर्ज करवा सकते हैं। उनके फोन पर तुरंत कार्रवाई की जाएगी। नगर आयुक्त माधवी मिश्रा ने इसके लिए जिम्मेवारियां तय की हैं। इसके लिए प्रत्येक वार्ड के लिए कर्मचारी तथा नोडल पदाधिकारी नियुक्त किए गए है। इसके साथ ही दैनिक शिकायत तथा पीजीएमएस पोर्टेल पर दर्ज शिकायत के अनुरूप साफ सफाई संबंधी कार्यो का निष्पादन रोजाना किया जाएगा।
नगर क्षेत्र के नागरिक नगर प्रबंधक प्रभात कुमार के मोबाइल नंबर 7209765047 पर संपर्क कर शिकायत दर्ज करा सकते है। नगर आयुक्त ने कोरोना काल मे साफ-सफाई के लिए नगर प्रबंधको, हेड जमादार तथा प्रत्येक वार्ड जमादार को निगम क्षेत्र में प्रत्येक दिन विशेष साफ-सफाई अभियान चलाने का निर्देश दिया। नगर आयुक्त नगर निगम हजारीबाग के निर्देश के आलोक में कोरोना महामारी तथा आने वाले मानसून को देखते हुए निगम क्षेत्र के सभी छोटी बड़ी नालियों को अभियान के तहत प्रतिदिन सफाई कराने का कार्य बुधवार को आरंभ किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn